Toți ochii pe o pălărie. Ținuta doamnei Trump l-a împiedicat pe soțul proaspăt învestit președinte să-și sărute soția
Președintele american Donald Trump nu a putut să-și sărute soția, pe Melania, la ceremonia de învestire care a avut loc luni în interiorul Capitoliului SUA, și asta pentru că s-a lovit de borul dur al pălăriei purtate de noua Primă Doamnă a SUA, printre cele mai stilate de la eveniment, informează EFE, preluată de Agerpres. Pălăria, o creație a lui Eric Javits, de culoare neagră cu o bandă albă atașată de bor, îi acoperea Melaniei ochii și aproape jumătate din față.